San Lameer Villa 403 | LekkeSlaap
Vanaf R5 600 per nag (plek vir 8)
San Lameer Villa 403 is op die San Lameer Landgoed aan die suidkus van KwaZulu-Natal geleë. Dit is 'n subtropiese paradys met wildlewe, fauna, flora en voëls en bied iets vir die hele gesin. Die 200 hektaar-natuurreservaat spog met 'n 18 putjie-kampioenskapgholfbaan, 'n hotel met 'n spa, restaurant en kroeg, luukse villas en direkte toegang tot 2 ongelooflike blouvlagstrande.
Dié luukse vierslaapkamervilla is geskik vir 8 gaste en het 4 badkamers. Daar is ook 'n kombuis, sitkamer, TV-kamer met 'n pooltafel en 'n eetarea. Die hoofslaapkamer en tweede slaapkamer het elkeen 'n dubbelbed, terwyl die derde en vierde slaapkamer elkeen 2 enkelbeddens het. Elke slaapkamer het 'n en suite-badkamer en lugversorging.
Die kombuis is goed toegerus met 'n stoof, oond, yskas-vrieskas, mikrogolfoond, eetgerei en breekware. Daar is ook 'n skottelgoedwasser, wasmasjien en 'n tuimeldroër vir gaste se gerief. Die eetarea het sitplek vir 8 gaste, terwyl die TV-area gemaklike sitplek en 'n TV met sekere DStv-kanale het. Die leefarea lei na 'n patio-area met buitemeubels en braaigeriewe. Die villa het ook 'n lieflike tuin met 'n plonspoel.